CELEX: 62011CN0222
Language: el
Date: 2011-05-13 00:00:00
Title: Υπόθεση C-222/11 P: Αναίρεση που άσκησε στις 13 Μαΐου 2011 η Longevity Health Products, Inc. κατά της αποφάσεως που εξέδωσε το Γενικό Δικαστήριο (έκτο τμήμα) στις 9 Μαρτίου 2011 στην υπόθεση T-190/09, Longevity Health Products, Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)· αντίδικος ενώπιον του τμήματος προσφυγών του ΓΕΕΑ: Performing Science LLC

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/12
            
         Αναίρεση που άσκησε στις 13 Μαΐου 2011 η Longevity Health Products, Inc. κατά της αποφάσεως που εξέδωσε το Γενικό Δικαστήριο (έκτο τμήμα) στις 9 Μαρτίου 2011 στην υπόθεση T-190/09, Longevity Health Products, Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)· αντίδικος ενώπιον του τμήματος προσφυγών του ΓΕΕΑ: Performing Science LLC
   (Υπόθεση C-222/11 P)
   2011/C 252/24
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Longevity Health Products, Inc. (εκπρόσωπος: J. Korab, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), Performing Science LLC
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να κρίνει παραδεκτό το ένδικο μέσο της εταιρίας Longevity Health Products, Inc.,
            
         
               —
            
            
               να κρίνει άκυρη την απόφαση του Γενικού Δικαστηρίου T-190/09, της 9ης Μαρτίου 2011,
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Ο περιορισμός της ελευθερίας των σημάτων μπορεί να δικαιολογείται μόνο για λόγους δημοσίου συμφέροντος, για παράδειγμα, για την αποφυγή ενδεχόμενης παραπλάνησης ενδιαφερομένων συναλλακτικών κύκλων. Οπωσδήποτε, στην παρούσα υπόθεση, αυτό μπορεί να αποκλειστεί δεδομένου ότι τόσο οι ειδικοί όσο και οι μη ειδικοί γνωρίζουν να διακρίνουν μεταξύ του λεκτικού σήματος 5 HTP και της συστηματικής ονομασίας του 5-Hydroxy-tryptophan.
   Οι ειδικοί, όπως οι φαρμακοποιοί και οι κτηνίατροι, γνωρίζουν ότι ακόμη και ελάχιστες τροποποιήσεις των όρων της χημικής ονοματολογίας ή των προκαθορισμένων χημικών τύπων μπορούν να οδηγήσουν σε ουσιαστικές διαφορές της συστάσεως των ουσιών. Αυτός ο κύκλος προσώπων θα εξακολουθήσει επομένως να χρησιμοποιεί άνευ ετέρου την ορθή χημική ονομασία, η οποία δεν συμπίπτει με το σήμα.
   Οι «ενημερωμένοι», ήτοι οι για τα συγκεκριμένα προϊόντα ενδιαφερόμενοι μη ειδικοί και καταναλωτές επίσης γνωρίζουν ότι οι ληφθείσες από τη χημική ονοματολογία ονομασίες διαφορετικών ουσιών διαφέρουν ενδεχομένως ελάχιστα μόνο, όμως μία ελάχιστη διαφορά ονόματος μπορεί κάλλιστα να συνδέεται με μεγάλες μεταβολές των φαρμακολογικών, χημικών και φυσικών ιδιοτήτων των εν λόγω ουσιών.
   Το μη ειδικό κοινό που δεν ενδιαφέρεται για τα συγκεκριμένα προϊόντα δεν είναι πάντως σε θέση να αναγνωρίσει την ύπαρξη σχέσεως μεταξύ του σήματος 5-HTP και της ύλης 5-Hydroxy-tryptophan και, επομένως, δεν μπορεί ούτε λόγω αυτού να πλανηθεί.